CELEX: 52008SC0571
Language: sl
Date: 2008-05-07 00:00:00
Title: Priporočilo odločba Sveta o razveljavitvi Odločbe 2005/184/ES o obstoju čezmernega primanjkljaja v Češki republiki

SL

SL        SL
 ---pagebreak---      KOMISIJA EVROPSKIH SKUPNOSTI

                                      Bruselj, 7.5.2008
                                      SEC(2008) 571 konč.

                        Priporočilo

                   ODLOČBA SVETA

       o razveljavitvi Odločbe 2005/184/ES o obstoju
        čezmernega primanjkljaja v Češki republiki

                   (predložila Komisija)

SL                                                          SL
 ---pagebreak---                                 OBRAZLOŽITVENI MEMORANDUM

     1.      OZADJE

     V členu 104 Pogodbe je določeno, da se morajo države članice izogibati čezmernemu
     primanjkljaju, ter je opredeljen postopek za njegovo odkrivanje in zmanjševanje. Postopek v
     zvezi s čezmernim primanjkljajem je natančneje določen v Uredbi Sveta (ES) št. 1467/97 o
     „pospešitvi in razjasnitvi izvajanja postopka v zvezi s čezmernim primanjkljajem“1, ki je del
     Pakta za stabilnost in rast. Komisija mora v skladu s členom 104(2) Pogodbe spremljati
     upoštevanje proračunske discipline na podlagi dveh meril, in sicer: (a) ali načrtovani ali
     dejanski javnofinančni primanjkljaj presega referenčno vrednost 3 % BDP (razen če se je
     delež primanjkljaja znatno in stalno zmanjševal in dosegel raven, ki je blizu referenčne
     vrednosti; oziroma če je preseganje referenčne vrednosti le izjemno in začasno, delež pa
     ostaja blizu referenčne vrednosti); in (b) ali javni dolg presega referenčno vrednost 60 % BDP
     (razen če se delež dolga ne znižuje zadosti in ne približuje dovolj hitro referenčni vrednosti).

     V skladu s Protokolom o postopku v zvezi s čezmernim primanjkljajem, ki je priložen
     Pogodbi, Komisija zagotovi podatke za izvajanje tega postopka. Države članice morajo v
     okviru uporabe tega protokola v skladu s členom 4 Uredbe Sveta (ES) št. 3605/93, dvakrat na
     leto sporočiti podatke o javnofinančnih primanjkljajih in dolgu ter drugih povezanih
     spremenljivkah, in sicer pred 1. aprilom in 1. oktobrom2,3.

     Komisija je 12. maja 2004 s sprejetjem poročila v skladu s členom 104(3) začela izvajati
     postopek v zvezi s čezmernim primanjkljajem za Češko republiko na podlagi javnofinančnega
     primanjkljaja v višini 12,9 % BDP leta 20034 (5,9 % BDP brez večjega enkratnega posla v
     zvezi s pripisanimi državnimi jamstvi). Svet je 5. julija 2004 na priporočilo Komisije sklenil,
     da ima Češka republika čezmerni primanjkljaj v skladu s členom 104(6)5. Svet je hkrati, tudi
     na podlagi priporočila Komisije, na Češko republiko naslovil priporočila v skladu s členom
     104(7), naj čim prej in najpozneje do leta 2008 odpravi čezmerni javnofinančni primanjkljaj.

     Glede na napovedani precejšnji odmik od zadanega proračunskega cilja v letu 2007 in
     nadaljnje preseganje referenčne vrednosti primanjkljaja v letu 2008 je Svet na podlagi
     proračunskih načrtov, predlaganih pred splošnimi volitvami junija 2006, 10. julija 2007
     sprejel odločbo na podlagi priporočila Komisije v skladu s členom 104(8), da se ukrepi, ki jih
     je sprejela Češka republika, ne zdijo zadostni, da bi se do leta 2008 lahko popravil čezmerni
     primanjkljaj. Svet je 10. oktobra 2007 na podlagi priporočila Komisije izdal novo priporočilo
     v skladu s členom 104(7), v katerem je Češki republiki priporočil, naj v letu 2007 še naprej
     omejuje proračunsko poslabšanje, in potrdil leto 2008 kot prvotno zastavljeni rok, do katerega
     mora Češka republika odpraviti stanje čezmernega primanjkljaja. Češki organi morajo
     verodostojno in trajnostno zmanjšati primanjkljaj pod referenčno vrednost 3 % BDP. Zato je

     1
            UL L 209, 2.8.1997, str. 6. Uredba, kakor je bila spremenjena z Uredbo (ES) št. 1056/2005 (UL L 174,
            7.7.2005, str. 5).
     2
            UL L 332, 31.12.1993, str. 7. Uredba, kakor je bila nazadnje spremenjena z Uredbo (ES) št. 2103/2005
            (UL L 337, 22.12.2005, str. 1).
     3
            Najnovejše obvestilo Češke republike je na voljo na spletni strani:
            http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.
     4
            SEC(2004) 575. Medtem je bil doseženi primanjkljaj v letu 2003 popravljen navzdol na 6,6 % BDP (ne
            vključuje več enkratnih ukrepov).
     5
            UL L 62, 9.3.2005, str. 20.

SL                                                      2                                                          SL
 ---pagebreak---      Svet na podlagi razpoložljivih napovedi češkim organom priporočil, naj zagotovijo izboljšanje
     strukturnega salda (to je ciklično prilagojenega salda brez enkratnih in drugih začasnih
     ukrepov) za najmanj 0,75 % BDP leta 2008 v primerjavi z letom 2007. Svet je češkim
     organom kot rok za sprejetje učinkovitih ukrepov postavil 9. april 2008.

     Poleg tega je Svet Češko republiko pozval, naj „zagotovi, da se po opravljenem zmanjšanju
     čezmernega primanjkljaja vzdržuje proračunska konsolidacija, usmerjena k srednjeročnemu
     cilju za proračunsko stanje, ki je strukturni primanjkljaj v višini 1 % BDP, in da se
     srednjeročni cilj doseže do prvotnega roka, to je najpozneje do leta 2012“.

     Tabela 1: Prilagoditev, ki jo je odobril Svet 10. oktobra 2007
     % BDP, razen če ni navedeno drugače                   2006              2007                   2008
     Javnofinančni saldo                                   –2,7          bolje kot –3,3        primanjkljaj < 3
     Sprememba strukturnega salda                                                               najmanj 0,75
     P.m.: realna rast BDP (%)                                6,0             5,0                    4,9
     Opombe: Strukturni saldo = ciklično prilagojeni saldo brez enkratnih in drugih začasnih ukrepov.
     Vir: Priporočilo Sveta na podlagi člena 104(7), sprejeto 10. oktobra 2007, in spomladanska napoved služb
     Komisije za leto 2007.
     Komisija po izteku roka, ki ga določi Svet, običajno uradno oceni ukrepe, ki so jih sprejeli
     organi na podlagi priporočil Sveta, pri tem pa upošteva zadnje napovedi služb Komisije. To je
     vmesna ocena, ki pokaže, ali je država na dobri poti, da bo pravočasno odpravila čezmerni
     primanjkljaj. V primeru Češke republike je ta vmesna ocena vključena v veljavni dokument,
     ki je oceno nadomestil. V njem je upoštevano obvestilo češke vlade iz aprila 2008 o ukrepih
     za odpravo primanjkljaja, sprejetih na podlagi postopka v zvezi s čezmernim primanjkljajem6.

     V skladu s členom 104(12) je treba odločbo Sveta o obstoju čezmernega primanjkljaja na
     podlagi priporočila Komisije razveljaviti, če se je čezmerni primanjkljaj v zadevni državi
     članici po mnenju Sveta ustrezno zmanjšal.

     2.       ZADNJA GIBANJA PRIMANJKLJAJA

     Javnofinančni primanjkljaj je leta 2003 dosegel 6,6 % BDP. Od takrat razen leta 2005 (3,5 %
     BDP) javnofinančni primanjkljaj ni presegel 3 % BDP. Nominalni primanjkljaj se je od leta
     2004 gibal bolje od priporočenega poteka za zmanjšanje (nominalnega) primanjkljaja iz
     priporočila v skladu s členom 104(7) z dne 5. julija 2004. Na izboljšanje javnofinančnega
     primanjkljaja so vplivali prihodki, ki so bili boljši od načrtovanih in so bili posledica rasti, ki
     je bila višja od pričakovane ter je od leta 2005 presegla 6 % na leto, ter omejitve odhodkov.
     Javnofinančni odhodki so se postopoma zmanjševali kot odstotek BDP s 45 % leta 2004 na
     42,4 % leta 2007. To je delno posledica za 2 % BDP zmanjšane javne porabe in tudi vse
     nižjih stroškov v zvezi s konsolidacijo bančnega sektorja7.

     6
             Pismo z dne 10. aprila 2008, ki ga je češki finančni minister naslovil na komisarja za gospodarske in
             monetarne zadeve.
     7
             V privatizaciji bančnega sektorja je češka vlada krila večino stroškov v zvezi z neuspešnimi posojili,
             zlasti z oblikovanjem češke agencije za konsolidacijo. Sčasoma se je delež teh sredstev zmanjšal.

SL                                                        3                                                           SL
 ---pagebreak---      Na podlagi podatkov, ki jih je zagotovila Komisija (Eurostat) po obvestilu Češke republike
     pred 1. aprilom 20088,9, je javnofinančni primanjkljaj leta 2007 znašal 1,6 % BDP10, kar je
     precej pod ciljem 4 % BDP, zastavljenim v posodobitvi konvergenčnega programa iz marca
     2007. Prihodki so bili za 0,8 % BDP večji od predvidevanj v konvergenčnem programu iz
     marca 2007, javnofinančni odhodki pa so bili manjši za 1,8 % BDP. Zdi se, da boljši rezultati
     v primerjavi s pričakovanimi odražajo predvsem omejevanje socialnih izdatkov, ki naj bi se
     po predvidevanjih povečali za približno 1 % BDP. Omejeni so bili tudi drugi elementi javne
     porabe, vključno s plačami za zaposlene in vmesno porabo. Poleg tega je rast dosegla 6,5 %
     BDP v primerjavi s pričakovanimi 4,9 % BDP v konvergenčnem programu iz marca 2007,
     elastičnost davkov pa je bila boljša od pričakovane.

     Na prihodke in odhodke je pozitivno vplivalo povečanje zaposlenosti, ki je bilo večje od
     pričakovanega. Socialni prispevki so se kot odstotek BDP povečali bolj, kot je bilo
     pričakovano, povišanje socialnih transferjev pa je bilo zanemarljivo.

     V primerjavi z letom 2006 se je glavni primanjkljaj zmanjšal za 1,1 % BDP, od tega se lahko
     približno ena polovica pripiše sprejetim ukrepom, kar je razvidno iz izboljšanja v strukturnem
     saldu, druga polovica pa močnejši rasti. Skupni odhodki so se zmanjšali za 1,2 % BDP,
     medtem ko so se skupni prihodki zmanjšali za 0,2 % BDP. Izboljšanje v letu 2007 pomeni
     preseganje izpolnitve priporočila Sveta, naj Češka republika „še naprej omejuje proračunsko
     poslabšanje“, ki se je takrat predvidevalo za leto 2007.

     Splošno zmanjšanje javnofinančnih odhodkov se odraža v povečanju obsega rezervnih
     skladov, ki so se po ocenah povečali na 2,75 % BDP (s približno 2 % leta 2006), od tega je
     približno 0,75 % BDP odhodkov, povezanih z neevropskimi sredstvi, ki pomenijo odložene
     odhodke, ki lahko povečajo prihodnje primanjkljaje. Preostala 2 % sta povezana s sredstvi EU
     in pokrita s prihodki.

     V strukturnem smislu se je primanjkljaj zmanjšal z 2,9 % BDP leta 2006 na 2,3 % BDP leta
     2007, kar je posledica nadaljnjih omejitev javnofinančnih odhodkov, vključno s plačami v
     javnem sektorju.

     3.      PROJEKCIJE PRIMANJKLJAJA ZA LETO 2008 IN POZNEJE

     Glede na spomladansko napoved služb Komisije za leto 2008 se pričakuje, da se bo
     javnofinančni primanjkljaj še naprej zmanjševal in leta 2008 dosegel 1,4 % BDP, nato pa se
     bo ob nespremenjeni politiki v letu 2009 zmanjšal na 1,1 % BDP. To je posledica
     uravnoteženih ukrepov iz stabilizacijskega programa, ki je bil odobren 19. septembra 2007 in
     katerega pozitivni učinek po ocenah znaša približno 0,3 % BDP za vsako leto (glej okvir I).
     Po pričakovanjih naj bi se raven socialnih transferjev kot odstotek BDP v letih 2008 in 2009
     znižala zaradi zakonodajnih ukrepov iz stabilizacijskega programa. Konsolidacija se poleg
     zakonodajnih ukrepov opira tudi na nadaljnjo omejitev plač v javnem sektorju in zmanjšanje

     8
            Sporočilo za javnost Eurostata št. 54/2008 z dne 18. aprila 2008.
     9
            V skladu s členom 8g(1) Uredbe (ES) št. 3605/93.
     10
            Deleži primanjkljaja se običajno popravijo – navzgor ali navzdol – po objavi prvega rezultata v
            spomladanskem obvestilu. Za večino držav članic EU so popravki običajno sorazmerno majhni in v
            povprečju zanemarljivo večji od nič. Za Češko republiko je glede na razliko med zdaj sporočenim
            primanjkljajem za leto 2007 in referenčno vrednostjo primanjkljaja malo verjetno, da bi morebitni
            prihodnji popravki javnih financ delež primanjkljaja iz leta 2007 dvignili nad stopnjo 3 % BDP.

SL                                                     4                                                        SL
 ---pagebreak---      javne porabe kot odstotka BDP. Prihodki naj bi ostali stabilni kot odstotek BDP, čeprav je
     napovedovanje oteženo zaradi različnih davčnih ukrepov, ki se pojavljajo v istem času.
     Spomladanske napovedi služb Komisije glede primanjkljaja so skladne z načrtovanim
     primanjkljajem, navedenim v spomladanskem obvestilu (1,5 % BDP).

     Glede na spomladansko napoved služb Komisije za leto 2008 se pričakuje, da se bo strukturni
     saldo izboljšal z –2,25 % BDP leta 2007 na približno –2 % BDP leta 2008. To izboljšanje je
     manjše od priporočila Sveta (najmanj 0,75 % BDP) zaradi mnogo boljšega glavnega
     primanjkljaja leta 2007, ki je bil podprt s strukturnim izboljšanjem v letu 2007 za približno
     0,5 % BDP, kar ni bilo predvideno v času, ko je bilo predloženo priporočilo.
     Srednjeročni cilj za Češko republiko je strukturni primanjkljaj do 1 % BDP, ki naj bi bil po
     zadnjem konvergenčnem programu, predloženem novembra 2007, dosežen do leta 2012. Svet
     je v mnenju z dne 4. marca 2008 o programu11 pozval Češko republiko, naj „izkoristi močno
     gospodarsko rast s še dodatno pospešitvijo prilagoditve, tako da bo čim prej dosegla
     varnostno rezervo za preprečitev prekoračitve referenčne vrednosti, in pospeši uresničevanje
     srednjeročnega cilja najpozneje do leta 2012“.

          Okvir I: Povzetek ukrepov iz stabilizacijskega programa, odobrenega septembra 2007
      Stabilizacijski program je skupno davčno obremenitev preusmeril z neposredne na posredno
      obdavčitev. Dne 1. januarja 2008 je bila uvedena 15-odstotna enotna davčna stopnja za
      dohodnino na razširjeni davčni osnovi, za katero se načrtuje dodatno znižanje na 12,5 % v
      letu 2009. Od 1. januarja 2008 se je davčna stopnja za davek od dohodkov pravnih oseb
      znižala s 24 % na 21 % in se bo do leta 2010 še znižala na 19 %. Posredno obdavčenje se je
      zvišalo zaradi povišanja nižje stopnje DDV s 5 % na 9 %, povišanja trošarin in uvedbe
      okoljskega davka na električno energijo, zemeljski plin in trdna goriva. Določena je bila tudi
      zgornja meja za najvišjo stopnjo socialnih prispevkov, zaradi česar se bodo zmanjšali
      prihodki.

      S stabilizacijskim programom je bila uvedena nova zakonodaja, in ta naj bi zmanjšala
      odhodke predvsem na področju socialnih nadomestil, vključno z otroškimi dodatki,
      socialnimi prejemki, starševskimi dodatki, nadomestili za porodniški dopust, rejninami,
      dodatki za šolske potrebščine in pogrebninami. Poleg fiksnih znižanj se večina socialnih
      prejemkov ni več indeksirala z osnovo za življenjski minimum, ki jo je vlada spremenila po
      lastni presoji. S stabilizacijskim programom je bilo uvedeno tudi zaračunavanje
      zdravstvenih storitev od januarja 2008, to pa vključuje pristojbine za posvet z zdravnikom,
      zdravila na recept in bolnišnično zdravljenje. Te spremembe imajo po ocenah manjši
      pozitivni učinek na javnofinančne prihodke, ker se ustvarja dodatni dohodek in zmanjšuje
      odhodek z zmanjševanjem zahtev.

     11
             UL C 74, 20.3.2008, str. 24.

SL                                                  5                                                  SL
 ---pagebreak---      Vlada je 23. januarja 2008 vložila predlog za vračilo zaplenjenega premoženja cerkvam (glej
     okvir II). Ko bo češki parlament predlog odobril, bo finančno nadomestilo evidentirano kot
     enkratni odhodek, ki povečuje primanjkljaj v višini 2,2 % BDP, in sicer v letu, v katerem je
     priznana odgovornost vlade, čeprav se bo najpomembnejše plačilo odlagalo skozi zelo dolgo
     obdobje 60 let. Ta transakcija ni bila upoštevana v spomladanski napovedi služb Komisije za
     leto 2008, ki je temeljila na predpostavki nespremenjene politike, saj ni bilo jasno, ali in kdaj
     bo parlament sprejel vladni predlog. Transakcija prav tako ni bila upoštevana v napovedih
     konvergenčnega programa. Če bi predlog začel veljati leta 2008 ali 2009, bi javnofinančni
     primanjkljaj (vključno s to transakcijo) po sedanjih predvidevanjih začasno presegel 3 % BDP
     v zadevnem letu.

      Okvir II: Češki predlog za vračilo zaplenjenega cerkvenega premoženja
      Češka vlada je 23. januarja 2008 parlamentu predstavila predlog za vračilo cerkvenega
      premoženja, zaplenjenega med letoma 1948 in 1990. Predvidena sta dva načina vračila:
      povračilo v naravi in finančno nadomestilo, kadar povračilo v naravi ni več mogoče. Kar
      zadeva finančno nadomestilo, bodo cerkve v skladu s predlogom od vlade prejele 60 letnih
      denarnih obrokov v višini 4 274,9 milijona CZK (0,1 % BDP za leto 2008). Ob letni 4,85-
      odstotni obrestni meri to znaša 83,0 milijarde CZK glavnice (2,2 % BDP za leto 2008) in
      173,5 milijarde CZK obresti12.
      Češki statistični urad je Eurostat zaprosil za pojasnitev ustreznih računovodskih posledic
      predloga. Eurostat je pojasnil, da povračila v naravi nimajo nikakršnega vpliva na
      javnofinančni primanjkljaj. Kadar je vrnjeno premoženje enako premoženju, ki je bilo v
      preteklosti zaseženo, se transakcija evidentira v ESR kot druge spremembe v obsegu, ki
      nimajo neposrednega vpliva na bilanco javnofinančnih prihodkov in odhodkov. Kadar
      vrnjeno premoženje ni enako, se povračilo knjiži kot plačani kapitalski transfer, izravnan z
      negativno naložbo.
      Kar zadeva finančno nadomestilo, pa je Eurostat pojasnil, da je treba v skladu z njegovo
      razlago računovodskih pravil ESR glavnico knjižiti kot javnofinančni odhodek, kadar je
      odobren pravni predpis, in ne kadar se izvedejo denarna plačila. Obresti se knjižijo kot
      javnofinančni odhodek skozi naslednjih 60 let. Eurostat je tudi pojasnil, da se neporavnana
      obveznost do cerkva knjiži med obveznosti13.
      Zato bo v letu, v katerem bo češki parlament sprejel zakon in bo ta začel veljati,
      javnofinančni proračun Češke republike zajemal zelo veliko enkratno transakcijo v višini
      2,2 % BDP, ki bo vplivala na povečanje primanjkljaja. Dejstvo, da se bo obveznost do
      cerkva knjižila med obveznosti, pomeni, da se ta ne bo obravnavala kot javni dolg v smislu
      Uredbe (ES) št. 3605/93. Ko bo odhodek vknjižen, bo prilagoditev stanj in tokov zajemala
      izjemno veliko negativno obračunsko razliko, ki se bo postopoma izravnala v 60 letih.

     12
            Po informacijah, ki so jih predložili češki organi, dogovor o nadomestilu vključuje tudi postopno
            ukinitev državne podpore cerkvam (na primer plačevanje plač duhovnikom). Ta državna podpora znaša
            1 406 milijonov CZK (0,04 % BDP leta 2008).
     13
            Pismo Eurostata z dne 14. marca 2008 s predhodnim nasvetom češkemu statističnemu uradu je na voljo
            na                                                                                        naslovu:
            http://epp.eurostat.ec.europa.eu/pls/portal/docs/PAGE/PGP_DS_GFS/PGE_DS_GFS_8/ADV%20-
            %20CZ%20-%202008.1%20-%20CONFISCATED%20PROPERTIES.PDF

SL                                                      6                                                        SL
 ---pagebreak---      4.       GIBANJE IN NAPOVED DOLGA

     Kljub precejšnjim javnofinančnim primanjkljajem od leta 2004 je bilo povišanje ravni dolga
     precej omejeno. Zaradi rekordne rasti od leta 2005 in precejšnjega zmanjšanja
     javnofinančnega primanjkljaja v letu 2007 v primerjavi z letom 2006 se je raven javnega
     dolga znižala s 30,4 % BDP leta 2004 na 28,7 % BDP leta 2007.

     Glede na spomladansko napoved služb Komisije za leto 2008 se pričakuje, da se bo delež
     dolga zaradi stalne proračunske konsolidacije in trajnostne makroekonomske rasti še naprej
     zmanjševal in bo leta 2009 znašal manj kot 28 % BDP.

     5.       SKLEPI

     Kljub pričakovani močni fiskalni ekspanziji leta 2007 se je javnofinančni saldo izboljšal z –
     2,7 % BDP leta 2006 na –1,6 % BDP leta 2007. To je bila delno posledica zmanjšanja
     odhodkov in tudi večje rasti. Strukturni saldo, to je ciklično prilagojeni saldo brez enkratnih in
     drugih začasnih ukrepov, se je leta 2007 izboljšal za približno 0,5 % BDP.

     Češka vlada je uvedla sklop zakonodajnih ukrepov, ki začnejo veljati leta 2008 in katerih
     namen je konsolidacija javnih financ v letih 2008 in 2009, vključno z omejitvijo socialnih
     izdatkov in uvedbo zaračunavanja zdravstvenih storitev, kar bo imelo pozitiven čisti učinek na
     javne finance. Skupaj s stalnimi omejitvami odhodkov in tesnim spremljanjem vpliva
     različnih davčnih ukrepov, izvedenih v letu 2008, na prihodke naj bi ti ukrepi prispevali k
     dodatnemu zmanjšanju javnofinančnega primanjkljaja. Glede na spomladansko napoved služb
     Komisije za leto 2008 se pričakuje, da se bo glavni primanjkljaj še naprej zmanjševal in bo
     leta 2008 dosegel 1,4 % BDP, ob nespremenjeni politiki pa naj bi leta 2009 znašal 1,1 %
     BDP. To kaže, da se je primanjkljaj verodostojno in trajnostno zmanjšal pod zgornjo mejo
     3 % BDP.

     Javnofinančni dolg se je zmanjšal z 29,4 % BDP leta 2006 na 28,7 % leta 2007, kar je precej
     pod referenčno vrednostjo 60 % BDP. Glede na spomladansko napoved služb Komisije za
     leto 2008 se pričakuje, da se bo delež dolga še naprej zmanjševal in bo leta 2009 znašal manj
     kot 28 % BDP (ob nespremenjeni politiki).

     Iz celovite ocene sledi, da je čezmerni primanjkljaj v Češki republiki odpravljen. V skladu s
     tem Komisija Svetu priporoča, naj razveljavi svojo odločbo o obstoju čezmernega
     primanjkljaja v Češki republiki.

SL                                                   7                                                    SL
 ---pagebreak---      Tabela 2: Proračunski razvoj v obdobju 2003–2009
                                                2003 2004 2005 2006           2007         2008              2009
                                                                                     (2)          (2)   COM
                                                                             COM KP COM KP               (3)    KP (2)
     % BDP, razen če ni navedeno drugače
     Javnofinančni saldo                           –6,6 –3,0 –3,6 –2,7 –1,6 –3,4 –1,4 –2,9 –1,1 –2,6
     - Skupaj prihodki                             40,7 42,2 41,4 41,0 40,8 39,8 40,7 39,5 40,7 38,1
     - Skupaj odhodki                              47,3 45,2 44,9 43,6 42,4 43,3 42,2 42,4 41,8 40,7
       Od tega: - odhodki za obresti                1,2 1,2 1,2         1,1    1,2   1,2   1,1   1,3   1,1     1,2
                  - bruto naložbe v osnovna 4,5 4,8
                                                                                                       4,9     5,4
                  sredstva                                      4,9     5,0    4,8   5,1   4,8   5,3
     Primarni saldo                                –5,5 –1,8 –2,4 –1,5 –0,4 –2,3 –0,3 –1,7             0,0     –1,3
     Enkratni in začasni ukrepi                     0,0 –0,7 –1,1 –0,2 0,0           0,0   0,0   0,0   0,0      0,0
     Strukturni saldo (1)                          –5,5 –1,3 –2,1 –2,9 –2,3 –4,1 –1,9 –3,4 –1,5 –2,8
     Strukturni primarni saldo (2)                 –4,4 –0,1 –1,0 –1,7 –1,2 –2,9 –0,8 –2,2 –0,4 –1,6
     Bruto javni dolg                              30,1 30,4 29,7 29,4 28,7 30,4 28,1 30,3 27,2 30,2
     Pm       realna rast BDP (%)                   3,6 4,5 6,4         6,4    6,5   5,9   4,7   5,0   5,0     5,1
     Pm       proizvodna vrzel                     –3,0 –2,6 –0,8 0,8          2,0   1,8   1,4   1,4   1,1      0,7
     (1)
               Ciklično prilagojeni (primarni) saldo brez enkratnih in začasnih ukrepov.
     (2)
               Ciklično prilagojeni saldo in strukturni saldo ter proizvodne vrzeli v skladu s programom, kot so jih
               izračunale službe Komisije na podlagi informacij v programu.
     (3)
               Ob nespremenjeni politiki.
     Vira: Spomladanska napoved služb Komisije za leto 2008 (COM) in posodobitev konvergenčnega programa iz
     novembra 2007 (KP).

SL                                                         8                                                             SL
 ---pagebreak---                                                    Priporočilo

                                             ODLOČBA SVETA

                             o razveljavitvi Odločbe 2005/184/ES o obstoju
                              čezmernega primanjkljaja v Češki republiki

     SVET EVROPSKE UNIJE JE –

     ob upoštevanju Pogodbe o ustanovitvi Evropske skupnosti in zlasti člena 104(12) Pogodbe,

     ob upoštevanju priporočila Komisije,

     ob upoštevanju naslednjega:

     (1)    Z Odločbo Sveta 2005/185/ES14, ki je sledila priporočilu Komisije v skladu s členom
            104(6) Pogodbe, je bila sprejeta odločitev, da v Češki republiki obstaja čezmerni
            primanjkljaj. Svet je opozoril, da je javnofinančni primanjkljaj leta 2003 znašal 12,9 %
            BDP (5,9 % BDP brez večjega enkratnega posla v zvezi s pripisanimi državnimi
            garancijami), kar je precej nad referenčno vrednostjo 3 % BDP iz Pogodbe.

     (2)    Svet je 5. julija 2004 v skladu s členom 104(7) Pogodbe in členom 3(4) Uredbe Sveta
            (ES) št. 1467/97 z dne 7. julija 1997 o pospešitvi in razjasnitvi izvajanja postopka v
            zvezi s čezmernim primanjkljajem15 po priporočilu Komisije predložil priporočilo,
            naslovljeno na Češko republiko, v skladu s katerim mora Češka republika odpraviti
            stanje čezmernega primanjkljaja najpozneje do leta 2008. Priporočilo je bilo
            objavljeno.

     (3)    Glede na napovedani precejšnji odmik od zadanega proračunskega cilja v letu 2007 in
            nadaljnje preseganje referenčne vrednosti primanjkljaja v letu 2008 je Svet 10. julija
            2007 na podlagi priporočila Komisije v skladu s členom 104(8) sprejel odločbo, da se
            ukrepi, ki jih je sprejela Češka republika, ne zdijo zadostni, da bi se do leta 2008 lahko
            popravil čezmerni primanjkljaj16. Svet je 10. oktobra 2007 na podlagi priporočila
            Komisije izdal novo priporočilo v skladu s členom 104(7), v katerem je Češki
            republiki priporočil, naj v letu 2007 še naprej omejuje proračunsko poslabšanje, in
            vnovič potrdil, da je treba čezmerni primanjkljaj odpraviti najpozneje do konca leta
            2008, pri čemer je določil 9. april 2008 kot rok, do katerega morajo češki organi
            sprejeti učinkovite ukrepe. Svet je na podlagi razpoložljivih napovedi češke organe
            pozval, naj zagotovijo izboljšanje strukturnega salda (to je ciklično prilagojenega salda
            brez enkratnih in drugih začasnih ukrepov) za najmanj 0,75 % BDP leta 2008 v
            primerjavi z letom 2007.

     14
            UL L 62, 9.3.2005, str. 20.
     15
            UL L 209, 2.8.1997, str. 6. Uredba, kakor je bila spremenjena z Uredbo (ES) št. 1056/2005 (UL L 174,
            7.7.2005, str. 5).
     16
            UL L 260, 5.10.2007, str. 13.

SL                                                      9                                                          SL
 ---pagebreak---      (4)   V skladu s členom 104(12) Pogodbe je treba odločbo Sveta o obstoju čezmernega
           primanjkljaja razveljaviti, če se je čezmerni primanjkljaj v zadevni državi članici po
           mnenju Sveta ustrezno zmanjšal.

     (5)   V skladu s Protokolom o postopku v zvezi s čezmernim primanjkljajem, ki je priložen
           Pogodbi, Komisija zagotovi podatke za izvajanje postopka. Države članice morajo na
           podlagi uporabe tega protokola dvakrat na leto sporočiti podatke o javnofinančnih
           primanjkljajih in dolgu ter drugih s tem povezanih spremenljivkah, in sicer pred 1.
           aprilom in 1. oktobrom, v skladu s členom 4 Uredbe Sveta (ES) št. 3605/93 z dne 22.
           novembra 1993 o uporabi Protokola o postopku v zvezi s čezmernim primanjkljajem,
           ki je priložen Pogodbi o ustanovitvi Evropske skupnosti17.

     (6)   Na podlagi podatkov, ki jih je po sporočilu Češke republike pred 1. aprilom 2008
           zagotovila Komisija (Eurostat) v skladu s členom 8g(1) Uredbe (ES) št. 3605/93, in
           spomladanske napovedi služb Komisije za leto 2008 so utemeljene naslednje
           ugotovitve:

            –      javnofinančni primanjkljaj se je zmanjšal z 2,7 % BDP leta 2006 na 1,6 % BDP
                   leta 2007, kar je pod referenčno vrednostjo 3 % BDP. To je primerljivo s
                   ciljem 4 % BDP, zastavljenim v konvergenčnem programu iz marca 2007;

            –      medtem ko so davčni prihodki presegli pričakovanja zaradi gospodarske rasti,
                   ki je bila večja od pričakovane, je bilo zmanjšanje primanjkljaja leta 2007 tudi
                   posledica omejitve izdatkov, zlasti pri plačah v javnem sektorju in javni porabi.
                   Zmanjšanja odhodkov so večinoma trajna. Izboljšanje strukturnega salda (to je
                   ciklično prilagojenega salda brez enkratnih in drugih začasnih ukrepov) leta
                   2007 po ocenah znaša malo več kot 0,5 % BDP;

            –      glede na spomladansko napoved služb Komisije za leto 2008 se pričakuje, da
                   se bo v letu 2008 primanjkljaj še naprej zmanjševal in dosegel 1,4 % BDP, k
                   čemur bodo prispevali dodatni ukrepi za zmanjšanje odhodkov, zakonodajni
                   ukrepi za zmanjšanje socialnih izdatkov in uvedba delnega zaračunavanja
                   zdravstvenih storitev. Prihodek kot odstotek BDP naj bi ostal na splošno
                   nespremenjen zaradi različnih davčnih ukrepov, uvedenih v letu 2008.
                   Spomladanska napoved je skladna s ciljnim primanjkljajem v višini 1,5 % BDP
                   v finančnem obvestilu iz aprila. Za leto 2009 je v spomladanski napovedi ob
                   nespremenjeni politiki predvideno dodatno zmanjšanje primanjkljaja na 1,1 %
                   BDP. To kaže, da se je primanjkljaj verodostojno in trajnostno zmanjšal pod
                   zgornjo mejo 3 % BDP. Strukturni saldo se bo po napovedi izboljšal za skoraj
                   0,5 odstotne točke BDP v letu 2008, ob nespremenjeni politiki pa še v letu
                   2009. Pri tem je treba upoštevati potrebo po doseganju srednjeročnega cilja za
                   proračunsko stanje, ki je za Češko republiko strukturni primanjkljaj v višini
                   1 % BDP, ki ga je na podlagi posodobitve konvergenčnega programa iz
                   novembra 2007 treba doseči do leta 2012;

     17
           UL L 332, 31.12.1993, str. 7. Uredba, kakor je bila nazadnje spremenjena z Uredbo (ES) št. 2103/2005
           (UL L 337, 22.12.2005, str. 1).

SL                                                     10                                                         SL
 ---pagebreak---              –     javni dolg bo ostal precej pod referenčno vrednostjo 60 % BDP. Leta 2007 se
                   je zmanjšal z 29,4 % BDP leta 2006 na 28,7 %. Glede na spomladansko
                   napoved za leto 2008 se pričakuje, da se bo delež dolga še naprej zmanjševal in
                   bo konec leta 2009 znašal manj kot 28 % BDP (ob nespremenjeni politiki).

     (7)    Po mnenju Sveta je bil čezmerni primanjkljaj v Češki republiki odpravljen, zato je
            treba Odločbo 2005/185/ES razveljaviti –

     SPREJEL NASLEDNJO ODLOČBO:

                                                 Člen 1

     Iz celovite ocene sledi, da je čezmerni primanjkljaj v Češki republiki odpravljen.

                                                 Člen 2

     Odločba 2005/185/ES se razveljavi.

                                                 Člen 3

     Ta odločba je naslovljena na Češko republiko.

     V,

                                                 Za Svet
                                                 Predsednik

SL                                                 11                                                SL